wannaphong/clean_thaiwikipedia huggingface dataset:
# ความสัมพันธ์เนปาล–ภูฏาน
ความสัมพันธ์ระหว่างประเทศเนปาลกับประเทศภูฏานได้รับการสถาปนาอย่างเป็นทางการใน ค.ศ. 1983 ประเทศแถบหิมาลัยทั้งสองนี้ไม่มีทางออกสู่ทะเล ซึ่งแยกจากกันโดยรัฐสิกขิมของอินเดียเท่านั้น ทั้งสองประเทศถูกล้อมรอบด้วยประเทศอินเดียและประเทศจีน อย่างไรก็ตาม สถานะความสัมพันธ์ในปัจจุบันยังคงตึงเครียดเนื่องจากวิกฤตการณ์ผู้ลี้ภัยชาวภูฏาน

 สถานะ 
ทั้งเนปาลและภูฏานเป็นประเทศแถบเทือกเขาหิมาลัย และจนถึง ค.ศ. 2008 ประเทศเนปาลก็เป็นระบอบราชาธิปไตยเช่นกัน ทั้งสองประเทศเป็นสมาชิกผู้ก่อตั้งสมาคมเอเชียใต้เพื่อความร่วมมือระดับภูมิภาค (ซาร์ก) ส่วนสมาคมมิตรภาพและวัฒนธรรมเนปาล-ภูฏาน ได้รับการก่อตั้งขึ้นในกาฐมาณฑุเพื่อส่งเสริมความสัมพันธ์อันดีใน ค.ศ. 1969 ทั้งสองประเทศได้สถาปนาความสัมพันธ์ทางการทูตอย่างเป็นทางการใน ค.ศ. 1983 สมเด็จพระราชาธิบดีชิกเม เซ็งเค วังชุก แห่งภูฏาน ได้เสด็จเยือนเนปาลเพื่อเข้าร่วมการประชุมสุดยอดของสมาคมเอเชียใต้เพื่อความร่วมมือระดับภูมิภาคครั้งที่ 3 ใน ค.ศ. 1987 ส่วนสมเด็จพระราชาธิบดีพีเรนทระแห่งเนปาลได้เสด็จเยือนภูฏานเพื่อเข้าร่วมการประชุมสมาคมเอเชียใต้เพื่อความร่วมมือระดับภูมิภาคใน ค.ศ. 1988 ตลอดจนเมื่อเร็ว ๆ นี้ นายกรัฐมนตรีภูฏานเดินทางเยือนเนปาลใน ค.ศ. 2002 และนายกรัฐมนตรีเชอริง ต๊อบเกย์ แห่งภูฏานได้เดินทางเยือนเนปาลใน ค.ศ. 2015 เพื่อเข้าร่วมการประชุมสุดยอดของสมาคมเอเชียใต้เพื่อความร่วมมือระดับภูมิภาค

 วิกฤตการณ์ผู้ลี้ภัย 
ปัญหาสำคัญที่ทั้งสองประเทศเผชิญคือการมีอยู่ของผู้ลี้ภัยชาวภูฏาน ซึ่งอาศัยอยู่ในค่ายข้าหลวงใหญ่ผู้ลี้ภัยแห่งสหประชาชาติเจ็ดแห่งทางตะวันออกของเนปาล โดยการประมาณการตัวเลขแตกต่างกันไปตั้งแต่ 85,000 ถึง 107,000 คน ในขณะที่ผู้ลี้ภัยส่วนใหญ่อ้างสัญชาติภูฏาน แต่ทางภูฏานอ้างว่าพวกเขาเป็น "ผู้อพยพโดยสมัครใจ" ซึ่งสูญเสียสิทธิความเป็นพลเมืองของตน โดยปฏิเสธสถานะผู้ลี้ภัยของตน ผู้ลี้ภัยดังกล่าวส่วนใหญ่เป็นชาวโลตชัมปา ซึ่งเป็นบุคคลที่นับถือศาสนาฮินดูที่พูดภาษาเนปาลเชื้อสายเนปาล โดยตั้งถิ่นฐานอยู่ในประเทศภูฏาน ทั้งนี้ กลุ่มผู้ก่อความไม่สงบหลายกลุ่ม รวมถึงกลุ่มที่เกี่ยวข้องกับกลุ่มลัทธิเหมา ได้ลุกขึ้นมาจากค่ายผู้ลี้ภัย ซึ่งกองกำลังความมั่นคงของภูฏานกล่าวหาว่าเป็นผู้ก่อเหตุระเบิดหลายครั้งในภูฏานก่อนการเลือกตั้งรัฐสภา ค.ศ. 2008 โดยหลังจากการเจรจาและความพยายามหลายปีไม่ประสบผลสำเร็จ ประเทศอื่น ๆ อีกหลายประเทศ โดยเฉพาะสหรัฐ ได้ตกลงที่จะรับผู้ลี้ภัย 60,000 คน

 การค้า 
การเติบโตของการค้าระหว่างทั้งสองประเทศได้รับผลกระทบจากวิกฤตการณ์ผู้ลี้ภัย ส่วนใน ค.ศ. 2008–2009 การส่งออกของภูฏานไปยังเนปาลอยู่ที่ 300 ล้านรูปี ในขณะที่การส่งออกของเนปาลไปยังภูฏานมีมูลค่า 200 ล้านรูปี ทั้งนี้ ใน ค.ศ. 2004 เนปาลและภูฏานได้ลงนามในข้อตกลงเพื่อเพิ่มจำนวนเที่ยวบินระหว่างพาโรกับกาฐมาณฑุจากสัปดาห์ละสองครั้งเป็นเจ็ดเที่ยวบินต่อสัปดาห์ คณะผู้แทนหอการค้าของทั้งสองประเทศได้แลกเปลี่ยนการเยี่ยมชม และใน ค.ศ. 2010 ทั้งสองประเทศได้จัดการเจรจาระดับเลขาธิการร่วมกันเพื่อบรรลุข้อตกลงทางการค้า
# มัสยิดฟัครุดดีน
มัสยิดฟัครุดดีน  เป็นมัสยิดที่เก่าแก่ที่สุดเป็นอันดับที่ 2 ในประเทศโซมาเลีย เป็นรองเพียงมัสยิดอัลกิบละตัยน์ ตั้งอยู่ในเขตฮามาร์เวย์เนของโมกาดิชู ซึ่งเป็นหนึ่งในพื้นที่ที่เก่าแก่ที่สุดของนคร

รายละเอียด
thumb|จารึกอัลกุรอานบนหินอ่อนนอกมัสยิด
จารึกระบุว่ามัสยิดนี้สร้างขึ้นใน ค.ศ. 1269

วัสดุหลักในการสร้างมัสยิดคือหิน ซึ่งรวมถึงหินอ่อนอินเดียและหินปะการัง โครงเป็นรูปสี่เหลี่ยมผืนผ้าขนาดกะทัดรัด

ภาพมัสยิดฟัครุดดีนปรากฏอยู่ในภาพวาดและภาพถ่ายใจกลางโมกาดิชูตั้งแต่ปลายคริสต์ศตวรรษที่ 19 ตัวมัสยิดมีความโดดเด่นท่ามกลางอาคารอื่น ๆ จากยอดทรงกรวยสองยอด ยอดหนึ่งเป็นทรงกลมและอีกยอดเป็นทรงหกเหลี่ยม
# กลิ่นสีและกาวแป้ง
กลิ่นสีและกาวแป้ง เป็นภาพยนตร์ไทยแนวตลกปี 2531 จากการกำกับของสมบูรณ์สุข นิยมศิริ หรือเปี๊ยก โปสเตอร์ ศิลปินแห่งชาติ เข้าฉายครั้งแรกเมื่อวันที่ 2 เมษายน พ.ศ. 2531 นำแสดงโดยจินตหรา สุขพัฒน์, รอน บรรจงสร้าง, เกียรติ กิจเจริญ, วัชระ ปานเอี่ยม, ชาญณรงค์ ขันทีท้าว, กฤษณ์ ศุกระมงคล และธงชัย ประสงค์สันติ

 นักแสดง 
 ตัวละคร  นักแสดงปิ๋มจินตหรา สุขพัฒน์รอนรอน บรรจงสร้างฝุ่นเกียรติ กิจเจริญยุทธวัชระ ปานเอี่ยมมะสังข์ชาญณรงค์ ขันทีท้าวแสนคม (ซ่าส์)กฤษณ์ ศุกระมงคลใบธงชัย ประสงค์สันติปุ้มกัญจนา โสภีชำนาญสุรเดช แก้วท่าไม้ญาณองอาจ เจียมเจริญพรกุลบื้อธีรวัฒน์ ทองจิตติ
# มิตซูบิชิ เอ5เอ็ม
มิตซูบิชิ เอ5เอ็ม  เป็นเครื่องบินขับไล่บนเรือบรรทุกเครื่องบิน ที่ผลิตโดยมิตซูบิชิแอร์คราฟต์คอมปะนี ซึ่งเป็นส่วนหนึ่งของมิตซูบิชิเฮฟวีอินดัสทรีส์ และใช้โดยกองทัพเรือจักรวรรดิญี่ปุ่น ชื่อรหัสที่ฝ่ายสัมพันธมิตรใช้เรียกเครื่องบินลำนี้คือ คลอด

 การออกแบบและการพัฒนา 
ในปี ค.ศ. 1934 กองทัพเรือจักรวรรดิญี่ปุ่นได้เตรียมข้อกำหนดสำหรับเครื่องบินรบขั้นสูง โดยต้องใช้ความเร็วสูงสุด 350 กม./ชม. (220 ไมล์ต่อชั่วโมง) ที่ความสูง 3,000 ม. (9,800 ฟุต) และสามารถไต่ระดับไปถึง 5,000 ม. (16,000 ฟุต) ได้ในเวลา 6.5 นาที

 ประวัติการปฏิบัติการ 
thumb|เอ5เอ็ม4-เค
thumb|
เครื่องบินลำนี้เข้าประจำการเมื่อต้นปี ค.ศ. 1937 และไม่นานก็ได้เข้าร่วมการรบทางอากาศในช่วงเริ่มต้นของสงครามจีน-ญี่ปุ่นครั้งที่สอง รวมถึงได้เข้าสู้รบทางอากาศกับเครื่องบินโบอิง พี-26ซี ของกองทัพอากาศสาธารณรัฐจีน

ในช่วงหลายเดือนสุดท้ายของสงคราม เครื่องบินเอ5เอ็มที่เหลือส่วนใหญ่ถูกใช้ในการโจมตีแบบคามิกาเซะ

 รุ่น 
 คา-14: 
 เอ5เอ็ม1: 
 เอ5เอ็ม2/2เอ: 
 เอ5เอ็ม2บี: 
 เอ5เอ็ม3เอ: 
 เอ5เอ็ม4: ต้นแบบที่มีเครื่องยนต์แรงขับ 448 กิโลวัตต์ (601 แรงม้า)
 เอ5เอ็ม1-เอ5เอ็ม4: สร้างโดยมิตซูบิชิจำนวน 780 ลำ, สร้างโดยวาตานาเบะจำนวน 39 ลำ, ผลิตโดยอู่ต่อเรือโอมูระจำนวน 161 ลำ
 เอ5เอ็ม4-เค: 
 คิ-18: 
 คิ-33: 

 ประจำการ 

 กองการบินทหารเรือมหาจักรวรรดิญี่ปุ่น

 คุณลักษณะ (มิตซูบิชิ เอ5เอ็ม4) 
thumb|มิติของมิตซูบิชิ เอ5เอ็ม
 ผู้สร้าง: มิตซูบิชิแอร์คราฟต์คอมปะนี (ประเทศญี่ปุ่น)
 ประเภท: เครื่องบินขับไล่
 เครื่องยนต์: 1 × Nakajima Kotobuki 41
 กางปีก: 11 เมตร
 ยาว: 7.565 เมตร
 สูง: 3.27 เมตร
 พื้นที่ปีก: 17.8 ตารางเมตร
 น้ำหนักเปล่า: 1,216 กิโลกรัม
 น้ำหนักวิ่งขึ้นสูงสุด: 1,671 กิโลกรัม
 อัตราเร็วสูงสุด: 435 กิโลเมตร/ชั่วโมง ที่ระดับความสูง 3,000 เมตร
 รัศมีทำการรบ: 1,201 กิโลเมตร
 อาวุธ: ปืนกล Type 97 ขนาด 7.7 มม. 2 กระบอก
 ระเบิด: ระเบิดขนาด 30 กก. 2 ลูก
# ไดนาไมต์ คิด
ทอมัส วิลตัน บิลลิงตัน (5 ธันวาคม 1958 - 5 ธันวาคม 2018) ซึ่งเป็นที่รู้จักในชื่อไดนาไมต์คิด เป็นนักมวยปล้ำอาชีพชาวอังกฤษ

ได้รับการฝึกฝนโดยอดีตนักมวยปล้ำ "Dr Death" Ted Betley เขาเข้าแข่งขันใน World Wrestling Federation (WWF), Stampede Wrestling, All Japan Pro Wrestling (AJPW) และ New Japan Pro-Wrestling (NJPW) กับลูกพี่ลูกน้องของเขา Davey Boy Smith เขายังเป็นที่รู้จักในฐานะครึ่งหนึ่งของแท็กทีม The British Bulldogs

เขามีความบาดหมางกับ Tiger Mask ในญี่ปุ่นและ Bret Hart ในแคนาดา

บิลลิงตันได้รับการยกย่องจากหลาย ๆ คน รวมถึงเบรต ฮาร์ต ว่าเป็นหนึ่งในนักแสดงในสังเวียนที่ทรงอิทธิพลที่สุดของมวยปล้ำ โดยเพิ่มระดับความเป็นนักกีฬาที่เกี่ยวข้องกับงานศิลปะ โดยนำสไตล์จากอังกฤษ เม็กซิโก แคนาดา และญี่ปุ่นมารวมกัน

แชมป์และรางวัล
All Japan Pro Wrestling
All Asia Tag Team Championship (1 time) – with Johnny Smith
NWA International Junior Heavyweight Championship (1 time)
World's Strongest Tag Determination League Fighting Spirit Award (1984, 1985) – with Davey Boy Smith
World's Strongest Tag Determination League Skills Award (1989) – with Davey Boy Smith
World's Strongest Tag Determination League Fair Play Award (1990, 1991) – with Johnny Smith
Atlantic Grand Prix Wrestling
AGPW International Heavyweight Championship (1 time)
Canadian Wrestling Hall of Fame
Class of 2001
Joint Promotions
British Welterweight Championship (1 time)
British Lightweight Championship (1 time)
European Welterweight Championship (1 time)
New Japan Pro-Wrestling
WWF Junior Heavyweight Championship (1 time)
Greatest Gaijin Junior Section (2002)
Pacific Northwest Wrestling
NWA Pacific Northwest Heavyweight Championship (1 time)
NWA Pacific Northwest Tag Team Championship (1 time) – with The Assassin
Pro Wrestling Illustrated
Ranked # 5 of the 100 best tag teams of the "PWI Years" with Davey Boy Smith in 2003.
Ranked #41 of the top 500 singles wrestlers of the "PWI Years" in 2003
Stampede Wrestling
Stampede British Commonwealth Mid-Heavyweight Championship (4 times, inaugural)
Stampede International Tag Team Championship (6 times) – with Sekigawa (1), Loch Ness Monster (1), Kasavudo (1), Duke Myers (1), Davey Boy Smith (2)
Stampede North American Heavyweight Championship (1 time)
Stampede World Mid-Heavyweight Championship (4 times)
Stampede Wrestling Hall of Fame (Class of 1995)
Tokyo Sports
Lifetime Achievement Award (1991)
World Wrestling Federation
WWF Tag Team Championship (1 time) – with Davey Boy Smith
Wrestling Observer Newsletter
Best Flying Wrestler (1984)
Best Technical Wrestler (1984) - tied with Masa Saito
Best Wrestling Maneuver (1984) Power clean dropkick
Hardest Worker (1983)
Match of the Year (1982) vs. Tiger Mask on 5 August, Tokyo, Japan
Most Underrated (1983)
Most Impressive Wrestler (1983-1985)
Tag Team of The Year (1985) - with Davey Boy Smith
Wrestling Observer Newsletter Hall of Fame (Class of 1996)

นัดที่เดิมพัน
Winner (wager)Loser (wager)LocationEventDateNotesBruce Hart (hair)  Dynamite Kid (hair)  Calgary, Alberta  Stampede  1980s  

หมายเหตุ
# ผ้าแพรทำด้วยไหม
ผ้าแพรทำด้วยไหม เป็นผ้าชนิดหนึ่งที่มีซี่โครงแบน มักทำด้วยผ้าไหม มีเนื้อสัมผัสที่นุ่มกว่าผ้ากรอสเกรนโดยมีเชือกหรือโครงที่หนักกว่าและกว้างกว่า เส้นด้ายพุ่งจะหนักกว่าเส้นด้ายยืน และผลิตด้วยการทอธรรมดา ได้รับความนิยมในศตวรรษที่ 19

 วัสดุในการทำ 
ผ้าแพรทำด้วยไหม ทำจากผ้าไหม เป็นหลัก นอกจากนี้ยังทำจากผ้าฝ้ายและขนสัตว์ต่าง ๆ อีกด้วย ผ้าแพรทำด้วยไหมประเทศฝรั่งเศสมีชื่อเรียกว่า "Faille Francaise" และมีผ้ากรอสเกรนที่คล้ายกันเป็นผ้าที่มีเนื้อแน่น แข็ง ทอแบบแน่นหนาโดยเป็นผ้ามีสาย เส้นจะหนักกว่าและมีเส้นใกล้กว่าผ้าปอปลินมากกว่าผ้าแพรทำด้วยไหม

 รูปแบบต่างๆ 
ผ้าแพรทำด้วยไหมมีเอกลักษณ์เฉพาะส่วนโครงที่โดดเด่น และผลิตขึ้นโดยใช้เส้นด้ายเส้นใยละเอียดในเส้นยืนและเส้นด้ายปั่นหนักในไส้ โดยทั่วไปแล้วเป็นผ้าที่มีน้ำหนักมาก แม้ว่าผ้าเฟลล์จะมีน้ำหนักเบากว่าหรือที่เรียกว่าเนื้อเยื่อเฟลล์ หรือ ผ้าทิชชู่ก็ตาม

 การใช้ 
ผ้าแพรทำด้วยไหมเป็นผ้าที่มีความมันเงาน้อยกว่าแต่ทิ้งตัวได้ดีกว่าและให้ความรู้สึกเมื่อเปรียบเทียบกับผ้าชนิดเดียวกันอย่าง Grosgrain จะถูกใช้ในเดรสสตรี ชุดสูท และโค้ตสปริง ผ้าแพรทำด้วยไหมครั้งหนึ่งได้รับการยอมรับว่าเป็นผ้าที่เป็นเครื่องหมายการค้า และใช้กันอย่างแพร่หลายในการสร้างเสื้อเบลาส์
# ปีต๋อง
ปีต๋อง (มีบทบาทในปี ค.ศ. 240) หรือชื่อในภาษาจีนกลางว่า หมีตาง   เป็นผู้นำชนเผ่าเกี๋ยง (羌 เชียง) ในยุคสามก๊กของจีน 

 ประวัติ 
ในปี ค.ศ. 240 เกียงอุยขุนพลของรัฐจ๊กก๊กนำทัพจ๊กก๊กเข้าโจมตีเมืองหลงเส (隴西郡 หล่งซีจฺวิ้น) ซึ่งอยู่ในอาณาเขตของรัฐวุยก๊ก ปีต๋องผู้นำชนเผ่าเกี๋ยงตอบรับคำขอของเกียงอุย ส่งกองกำกังมาช่วยรบกับวุยก๊ก แต่กองกำลังเผ่าเกี๋ยงของปีต๋องถูกกุยห้วยขุนพลวุยก๊กเอาชนะได้(正始元年，蜀將羌維出隴西。淮遂進軍，追至彊中，維退，遂討羌迷當等，案撫柔氐三千餘落，拔徙以實關中。) สามก๊กจี่ เล่มที่ 26.

 ในนิยายสามก๊ก 
ปีต๋องปรากฏเป็นตัวละครในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในตอนที่ 109 ปีต๋องเป็นอ๋อง (王 หวาง) ของชนเผ่าเกี๋ยง ในช่วงที่เกียงอุยยกทัพบุกขึ้นเหนือ ปีต๋องได้นำกำลังพลหลายหมื่นนายไปช่วยสนับสนุนทัพจ๊กก๊ก ต้านท่ายขุนพลวุยก๊กแสร้งทำเป็นยอมจำนนต่อปีต๋อง และลวงโงโหเสียวกั้วขุนพลของปีต๋องให้ยกไปปล้นค่ายวุยก๊ก ทัพชาวเกี๋ยงต้องกลพ่ายแพ้ให้กับทัพวุยก๊ก ปีต๋องถูกกุยห้วยจับตัวได้จึงยอมจำนนต่อวุยก๊ก จากนั้นกุยห้วยจึงให้ปีต๋องนำกองทัพชาวเกี๋ยงที่มีทหารวุยก๊กเข้าปะปนถอยกลับไปค่ายใหญ่ของจ๊กก๊ก เกียงอุยไม่รู้ว่าปีต๋องยอมจำนนต่อวุยก๊กแล้วจึงออกไปต้อนรับ ทหารวุยก๊กฉวยโอกาสนี้เข้าตีค่ายจ๊กก๊กอย่างฉับพลันไม่ให้ทันตั้งตัวสามก๊ก (ซันกั๋วเหยี่ยนอี้) ตอนที่ 109.
# กิตติศักดิ์ สายน้ำทิพย์
กิตติศักดิ์ สายน้ำทิพย์ (23 พฤศจิกายน พ.ศ. 2506 –) เป็นโปรดิวเซอร์และนักเรียบเรียงเสียงประสานเพลงลูกทุ่งชาวไทย โดยเรียบเรียงเพลงให้กับศิลปินเพลงลูกทุ่งมาตั้งแต่ปี พ.ศ. 2531 รวมทั้งยังเป็นผู้ก่อตั้งและประธานชมรมคนรักลูกทุ่งศิลปิน!นักร้อง-ลูกทุ่งดังกับงาน'สังสรรค์ชมรมคนรักลูกทุ่ง'

 ประวัติ 
กิตติศักดิ์มีชื่อเล่นว่า หมู เกิดเมื่อวันเสาร์ที่ 23 พฤศจิกายน พ.ศ. 2506 ที่อำเภอปากพนัง จังหวัดนครศรีธรรมราช เขาสนใจด้านดนตรีมาตั้งแต่ยังเด็กโดยเคยเข้าร่วมกับชมรมดนตรีโรงเรียนสมัยที่เขาศึกษาอยู่ชั้นมัธยมต้น ต่อมาเข้าสู่กรุงเทพมหานครจากคำชักชวนของน้าเขย และได้เข้าศึกษาที่วิทยาลัยเทคโนโลยีช่างฝีมือปัญจวิทยา แต่เรียนไม่จบเนื่องจากมีใจรักในสายดนตรีมากกว่าจากการที่เขาได้ฝึกเล่นอิเล็กโทนที่สยามกลการ แต่ต่อมาเขาได้เข้าศึกษาในระบบอีกครั้งที่โรงเรียนเซนต์จอห์น

 เส้นทางดนตรี 
เขาเริ่มอาชีพนักดนตรีที่ปาลาติโนตำนานบ้านเพลงเก่า ในจุดนั้นทำให้เขารู้จักกับคนในวงการเพลงลูกทุ่งหลายท่าน ทั้งยังเคยเล่นดนตรีให้กับสถานบันเทิงในพื้นที่จังหวัดนครศรีธรรมราชและจังหวัดตรังตำนานบ้านเพลงเก่า ต่อมาเขาเริ่มอาชีพนักเรียบเรียงเพลงในปี พ.ศ. 2531 โดยเรียบเรียงดนตรีให้เอกชัย ศรีวิชัย เป็นคนแรก จากชุด วันนี้พี่ขอ แต่ยังคงทำงานเป็นนักดนตรีกลางคืนควบคู่กันไป

ในปี พ.ศ. 2535 เขาได้ทำหน้าที่เรียบเรียงดนตรีในอัลบั้ม ยิ่งยงมาแล้ว ของยิ่งยง ยอดบัวงาม ซึ่งมีเพลงดังคือ สมศรี 1992 ที่สร้างชื่อเสียงให้กับยิ่งยงและทำให้วงการเพลงลูกทุ่งที่ซบเซากลับมาได้รับความนิยมอีกครั้ง นับแต่นั้นมาทำให้เขาต้องยุติอาชีพนักดนตรีกลางคืนอย่างถาวร และเป็นนักเรียบเรียงดนตรีเพลงลูกทุ่งอย่างเต็มตัว ซึ่งมีศิลปินลูกทุ่งจำนวนมากที่ได้ร่วมงานกับเขา อาทิ สันติ ดวงสว่าง เสรี รุ่งสว่าง เพลิน พรหมแดน ลูกแพร-ไหมไทย ยุ้ย ญาติเยอะ เกษม คมสันต์ ดาวใต้ ปลายพระยา ดำรง วงศ์ทอง จักรพันธ์ ครบุรีธีรโชติ อาภาพร นครสวรรค์ มนต์สิทธิ์ คำสร้อย หนู มิเตอร์ สลักจิต ดวงจันทร์"สลักจิต ดวงจันทร์" ทำอัลบั้มใหม่ในรอบ 20 ปี เป็นต้น

ในปี พ.ศ. 2559 เขามีส่วนในการเรียบเรียงเพลง ฟ้าร้องไห้ ซึ่งจัดทำขึ้นเพื่อถวายความอาลัยแก่พระบาทสมเด็จพระมหาภูมิพลอดุลยเดชมหาราช บรมนาถบพิตร อันเป็นผลงานการประพันธ์ของชลธี ธารทองคนลูกทุ่งร่วมขับขาน "ฟ้าร้องไห้" แสดงความอาลัยพ่อหลวงของปวงไทย และในปี พ.ศ. 2561 เขาได้ทำหน้าที่เรียบเรียงดนตรีให้กับยืนยง โอภากุล ในชุด รักสายัณห์น้อยๆ แต่ให้นานๆ และ เทวดาเพลง“แอ๊ด คาราบาว” ส่งอัลบั้มเพลงลูกทุ่งชุดใหม่ “เทวดาเพลง” มาให้ฟัง พร้อมคัดสรรผลงาน ของครูเพลง “ชลธี ธารทอง” มาร้องได้อย่างกินใจ ซึ่งเป็นการนำเพลงของสายัณห์ สัญญาและเพลงที่ประพันธ์คำร้องโดยชลธี ธารทองมาขับร้องใหม่

 ชีวิตส่วนตัว 
เขาเคยถือหุ้นของบริษัท บีบี โปรโมชั่น จำกัดงง!สภาเจียด 12ล้านช่วย “สายัณห์” ส.ส.ปชป. จ่อคืนไอแพดโคตรแพง และเปิดร้านอาหาร ตำนาบ้านเพลงเก่า อยู่ที่จังหวัดนนทบุรีตำนานบ้านเพลงเก่า
# เลนี โรเบรโด
มาเรีย เลออนอร์ "เลนี" โรเบรโด (23 เมษายน พ.ศ. 2508 –) เป็นนักกฎหมายและนักการเมืองชาวฟิลิปปินส์ ดำรงตำแหน่งรองประธานาธิบดีของประเทศฟิลิปปินส์ ตั้งแต่ปี พ.ศ. 2559 จนถึง พ.ศ. 2565 ทั้งนี้เธอเคยดำรงตำแหน่งสมาชิกสภาผู้แทนราษฎรจากจังหวัดคามารีเนสซูร์ ระหว่างปี พ.ศ. 2553 จนถึงปี พ.ศ. 2559

เธอชนะบองบอง มาร์กอสบุตรชายของอดีตประธานาธิบดีและเผด็จการเฟอร์ดินานด์ มาร์กอส ในการเลือกตั้งรองประธานาธิบดีเมื่อปี พ.ศ. 2556 ส่งผลให้เธอเป็นสตรีคนที่สองของฟิลิปปินส์ที่ดำรงตำแหน่งนี้ นอกจากนี้เธอยังดำรงตำแหน่งผู้นำฝ่ายค้านในรัฐบาลของโรดรีโก ดูแตร์เต 

ในระหว่างการดำรงตำแหน่งรองประธานาธิบดี เธอคือจุดเริ่มต้นของโครงการ อันงัดบูฮาย ที่เน้นขจัดความยากจนและพัฒนาคุณภาพชีวิตของประชาชนทั้งด้านการศึกษา การสาธารณสุข และการพัฒนาชนบท รวมถึงสนับสนุนความเท่าเทียมทางเพศ ส่งผลให้เธอได้รับรางวัลด้านสิทธิมนุษยชนจากหลายองค์กรทั้งภายในประเทศและต่างประเทศRobredo honored as ‘outstanding woman’ in Southeast Asia

ด้วยอุดมการณ์ทางการเมืองของเธอที่มีจุดยืนเสรีนิยม ทำให้เธอมีความขัดแย้งกับดูแตร์แตและวิพากษ์วิจารณ์การบริหารของดูแตร์แตในหลายโอกาส ทั้งการรับมือสถานการณ์โควิด 19ที่ผิดพลาด สงครามยาเสพติด การปราบปรามกลุ่มก่อความไม่สงบ และเธอยังเป็นแกนนำคนสำคัญที่คัดค้านการทำพิธีศพของอดีตประธานาธิบดีเฟอร์ดินานด์ มาร์กอสในสุสานวีรชน ส่งผลให้เธอถูกจับกุมในปี พ.ศ. 2563DOJ clears Robredo, charges Trillanes in sedition case รวมทั้งยังถูกเป็นเป้าโจมตีของผู้เห็นต่างทางการเมืองจากเธอทางสื่อสังคมออนไลน์อย่างต่อเนื่อง

เธอเคยวิพากษ์วิจารณ์รัฐบาลจีนจากการที่จีนรุกล้ำพื้นที่ในทะเลจีนใต้ด้วยการตั้งขีปนาวุธ ซึ่งเป็นการละเมิดคำตัดสินของศาลอนุญาโตตุลาการถาวรว่าด้วยเรื่องข้อพิพาทดินแดนในทะเลจีนใต้ ซึ่งขัดแย้งกับนโยบายทางการทูตของดูแตร์เตที่ค่อนข้างเป็นมิตรกับประเทศจีนมากกว่า

ในปี พ.ศ. 2565 เธอประกาศลงสมัครประธานาธิบดีโดยจับคู่กับฟรานซิส ปางงิลินัน อดีตวุฒิสมาชิกของฟิลิปปินส์ที่ลงสมัครรองประธานาธิบดี แต่เธอได้พ่ายแพ้ให้กับบองบองซึ่งชนะเธอด้วยคะแนนที่ถล่มทลาย
# รอเบร์ต ฟิตซอ
รอเบร์ต ฟิตซอ (สื่อบางสำนักของไทยทับศัพท์เป็น รอเบิร์ต ฟิโกสุดช็อก นายกฯ สโลวาเกียโดนพยายามลอบสังหาร มือปืนบุกยิง อาการโคม่า; ; 15 กันยายน พ.ศ. 2507 –) เป็นนักการเมืองชาวสโลวาเกียและดำรงตำแหน่งนายกรัฐมนตรีสโลวาเกียตั้งแต่ปี พ.ศ. 2566 ก่อนหน้านี้เขาเคยดำรงตำแหน่งนายกรัฐมนตรีมาแล้ว 2 สมัย คือปี พ.ศ. 2549 ถึง พ.ศ. 2553 และปี พ.ศ. 2555 ถึง พ.ศ. 2561 ตามลำดับ นับเป็นนายกรัฐมนตรีสโลวาเกียที่ดำรงตำแหน่งยาวนานที่สุดในประวัติศาสตร์ โดยดำรงตำแหน่งรวมกันทั้งสี่สมัยเป็นเวลา 12 ปี นอกจากนี้เขายังเป็นผู้ก่อตั้งและเป็นหัวหน้าพรรคสังคมนิยมประชาธิปไตยสโลวาเกีย เขาได้รับเลือกเป็นสมาชิกสภาผู้แทนราษฎรครั้งแรกในปี พ.ศ. 2535 ทั้งยังได้รับการแต่งตั้งให้เป็นหนึ่งในคณะผู้แทนของประเทศเชโกสโลวาเกียในสภายุโรป และได้ก้าวขึ้นเป็นนายกรัฐมนตรีครั้งแรกหลังจากการเลือกตั้งเมื่อปี พ.ศ. 2549 ทั้งนี้เขายังเคยเป็นผู้นำฝ่ายค้านตั้งแต่ปี พ.ศ. 2553 ถึง พ.ศ. 2555 รวมทั้งเคยรับสมัครตำแหน่งประธานาธิบดีเมื่อปี พ.ศ. 2554 แต่ไม่ได้รับการเลือกตั้ง

ในปี พ.ศ. 2561 เขาได้ลาออกจากตำแหน่งนายกรัฐมนตรีในขณะที่ดำรงตำแหน่งเป็นสมัยที่สามเนื่องจากปีเตอร์ เปเยกรีนี รองนายกรัฐมนตรีถูกตั้งข้อสงสัยว่ามีส่วนรู้เห็นในคดีฆาตกรรมยาน คูซัค ซึ่งเป็นนักข่าวอิสระ

เขามีอุดมการณ์ซ้ายจัด สนับสนุนแนวคิดประชานิยม และมีความสัมพันธ์อันแนบแน่นกับประเทศรัสเซีย โดยหลังจากที่เขาดำรงตำแหน่งนายกรัฐมนตรีเป็นสมัยที่สี่เมื่อปี พ.ศ. 2566 เขาได้ถอนตัวจากการสนับสนุนยูเครนในสงครามรัสเซีย-ยูเครน ยกเลิกองค์กรตรวจสอบการทุจริตทางการเมือง และจำกัดเสรีภาพสื่อ ส่งผลให้เกิดความไม่พอใจแก่ประชาชนจนเกิดการประท้วงครั้งใหญ่

ในวันที่ 15 พฤษภาคม พ.ศ. 2567 เขาถูกนำตัวส่งโรงพยาบาลเนื่องจากถูกลอบยิงขณะกำลังพูดคุยกับประชาชนที่ฮันด์โลบา โดยเขาถูกยิงถึง 5 นัดจนได้รับบาดเจ็บสาหัสเหตุลอบยิงนายกฯ สโลวาเกียแบบเฉียดตาย เรารู้อะไรแล้วบ้างสุดช็อก นายกฯ สโลวาเกียโดนพยายามลอบสังหาร มือปืนบุกยิง อาการโคม่า
# เขตมิฮามะ
เขตมิฮามะ  เป็นหนึ่งในหกเขตของนครชิบะในจังหวัดชิบะ ประเทศญี่ปุ่น ณ วันที่ 1 เมษายน ค.ศ. 2024 เขตนี้มีจำนวนประชากรประมาณ 153,914 คน มีความหนาแน่นของประชากร 7,260 คนต่อตารางกิโลเมตร มีขนาดพื้นที่ทั้งสิ้น 

 ภูมิศาสตร์ 
thumb|left|ชายหาดในเขตมิฮามะ

เขตมิฮามะตั้งอยู่ทางตะวันตกเฉียงเหนือของนครชิบะ ทั้งหมดเป็นพื้นที่ถมทะเลในอ่าวโตเกียว มีลักษณะเป็นที่ราบและบางส่วนอยู่ต่ำกว่าระดับน้ำทะเล

 เทศบาล/เขตที่อยู่ติดกัน 

 ประวัติศาสตร์ 
thumb|left|สำนักงานเขตมิฮามะ (11 ธันวาคม ค.ศ. 2011)

เขตมิฮามะเป็นพื้นที่ที่เคยอยู่ใต้น้ำ ดังนั้นก่อนที่จะมีการยกเลิกระบบแคว้นเมื่อ ค.ศ. 1872 จึงไม่เคยเป็นเมืองหรือหมู่บ้านใดมาก่อน

เมื่อ ค.ศ. 1912 ได้มีการเริ่มแปรสภาพที่ดินหาดทรายขาวและหาดโคลนยาว 19 กิโลเมตรตามแนวชายฝั่งอ่าวโตเกียว ในบริเวณนี้ได้มีการก่อสร้างสนามบินพลเรือนแห่งแรกของญี่ปุ่น ซึ่งปัจจุบันกลายเป็นพิพิธภัณฑ์อนุสรณ์การบินพลเรือนอินาเงะ  การขยายตัวของโตเกียวหลังสงครามโลกครั้งที่สองก่อให้เกิดความต้องการสถานที่สำหรับการตั้งโรงงานและเคหะสาธารณะเพิ่มขึ้น การพัฒนาเมืองใหม่ไคฮิงเมื่อ ค.ศ. 1969 ถึง 1995 ก็ถือเป็นโครงการหนึ่งในนี้ และด้วยการที่นครชิบะได้รับการยกฐานะเป็นนครใหญ่ที่รัฐกำหนด ทำให้นครชิบะมีอำนาจในการบริหารมากขึ้นซึ่งได้รับจากจังหวัดชิบะและรัฐบาลกลาง เขตมิฮามะจึงจัดตั้งขึ้นในวันที่ 1 เมษายน ค.ศ. 1992 ในฐานะเขตหนึ่งของนครชิบะ

 เศรษฐกิจ 
เขตมิฮามะเป็นศูนย์กลางการค้าระดับภูมิภาคและเป็นชุมชนที่อยู่อาศัยของผู้ที่ทำงานในใจกลางเมืองชิบะและโตเกียว พื้นที่ริมทะเลที่ได้รับการพัฒนาขึ้นใหม่ที่ชื่อ ไคฮิมมากูฮาริ  ก็ตั้งอยู่ในเขตมิฮามะ

อิออน (ÆON), เซโกอินสทรูเมนต์ (Seiko Instruments), และบริษัทอื่น ๆ อีกหลายแห่งมีสำนักงานใหญ่อยู่ในย่านธุรกิจมากูฮาริ  ของเขตมิฮามะ"Aeon 2011 Group Profile ." Æon. Retrieved on September 15, 2011. "Head Office: 1-5-1 Nakase, Mihama-ku, Chiba-shi, Chiba 261-8515, Japan" ศูนย์การประชุมที่ใหญ่เป็นอันดับสองของญี่ปุ่น มากูฮาริเมซเซะ  และชิบะมารีนสเตเดียม (Chiba Marine Stadium) ซึ่งเป็นสนามเหย้าของทีมเบสบอลชิบะลอตเตมารีนส์ (Chiba Lotte Marines) ก็ตั้งอยู่ในย่านไคฮิมมากูฮาริ

 การขนส่ง 
 รถไฟ 
 23px บริษัทรถไฟญี่ปุ่นตะวันออก: สายเคโย
 สถานี:  –  –  – 

 การศึกษา 
 มหาวิทยาลัยและวิทยาลัย 
 
 
 
 

 โรงเรียน 
โรงเรียนของรัฐในเขตมิฮามะทั้งระดับประถมศึกษา มัธยมศึกษาตอนต้น และมัธยมศึกษาตอนปลาย (ซึ่งมีแห่งเดียวคือ โรงเรียนมัธยมปลายอินาเงะ ) จะอยู่ในสังกัดคณะกรรมการการศึกษาเทศบาลนครชิบะ 

โรงเรียนมัธยมศึกษาตอนต้นของเทศบาลนครชิบะ

 โรงเรียนมัธยมต้นในเครือโรงเรียนมัธยมปลายอินาเงะ 
 อินาฮามะ 
 อิโซเบะ 
 มากูฮารินิชิ 
 มาซาโงะ 
 ไซไวโจไดอิจิ 
 ไซไวโจไดนิ 
 ทากาฮามะ 
 ทากาซุ 
 อูตาเซะ 

โรงเรียนประถมศึกษาของเทศบาลนครชิบะ

 ไคฮิงอูตาเซะ 
 อินาเงะไดนิ 
 อินาฮามะ 
 อิโซเบะ 
 อิโซเบะไดซัง 
 มากูฮารินิชิ 
 มาซาโงะไดโงะ 
 มาซาโงะฮิงาชิ 
 มาซาโงะนิชิ 
 มิฮามะอูตาเซะ 
 ไซไวโจ 
 ไซไวโจไดซัง 
 ทากาฮามะไดอิจิ 
 ทากาฮามะไคฮิง 
 ทากาซุ 
 ทากาซุไดซัง 
 ทากาซุไดยง 
 อูตาเซะ 

โรงเรียนเอกชน
 โรงเรียนมัธยมต้นและมัธยมปลายชิบูยะ เคียวกุ กากูเอ็ง มากูฮาริ "Access map." (Archive) Makuhari Junior and Senior High School. Retrieved on 8 January 2014. "1-3 Wakaba, Mihama-ku, Chiba 261-0014, Japan"

 บุคคลที่มีชื่อเสียง 
  - นักเบสบอลอาชีพ
  - นักร้อง
# แชลี
thumb| ผ้าแชลีแบบย่น

แชลี  เป็นผ้าทอน้ำหนักเบา เดิมเป็นผ้าไหมผสมขนสัตว์ ซึ่งสามารถทำจากเส้นใยเดี่ยวได้ เช่น ผ้าฝ้าย ผ้าไหม หรือขนสัตว์  หรือจากผ้าที่มนุษย์สร้างขึ้น เช่น เรยอน  ผลิตครั้งแรกใน เมืองนอริช ประเทศอังกฤษ ประมาณปี ค.ศ. 1832 โดยได้รับการออกแบบให้เป็นวัสดุบางและอ่อนนุ่มคล้ายกับ เครปนอริช แต่มีพื้นผิวด้านมากกว่ามันเงา และยืดหยุ่นได้มากกว่า   ผ้านี้ได้รับการส่งออกไปยังประเทศออสเตรเลียในปี ค.ศ. 1833  การทำแชลี สามารถทอลวดลายหรือพิมพ์ได้   การออกแบบนิยมออกแบบเป็นลายดอกไม้ ลายลูกน้ำ หรือเรขาคณิต  โดยอิงจากลวดลายผ้าไหมของประเทศฝรั่งเศส 

คำนี้มาจากคำภาษาแองโกล-อินเดียว่า Shalee ซึ่งแปลว่า "นุ่มนวล"  แหล่งข้อมูลอย่างน้อยแหล่งหนึ่งเสนอว่าคำนี้เป็นภาษา American Indian
# ฟ็อคเคอ-วุล์ฟ เทอา 152
ฟ็อคเคอ-วุล์ฟ เทอา 152  เป็นเครื่องบินขับไล่-สกัดกั้นของเยอรมันในสมัยสงครามโลกครั้งที่สอง ออกแบบโดยควร์ท ทังค์ และผลิตโดยฟ็อคเคอ-วุล์ฟ เทอา 152 เป็นเครื่องบินที่พัฒนาต่อยอดมาจากฟ็อคเคอ-วุล์ฟ เอ็ฟเว 190 ถูกออกแบบมาให้มีอย่างน้อย 3 รุ่นได้แก่ เทอา 152เอช โฮเอินท์เยเกอร์ ใช้สำหรับทำการรบในระดับความสูงที่สูงมาก เทอา 52ซี ออกแบบมาสำหรับปฏิบัติการในระดับความสูงปานกลางและโจมตีภาคพื้นดิน ใช้เครื่องยนต์ไดม์เลอร์-เบนซ์ ดีบี 603 พร้อมปีกขนาดเล็ก และเทอา 152อี เครื่องบินขับไล่และลาดตระเวน ผสมผสานเครื่องยนต์ของรุ่น เอช เข้ากับปีกของรุ่น ซี ซึ่ง เทอา 152เอช ลำแรกเข้าประจำการกับลุฟท์วัฟเฟอในเดือนมกราคม ค.ศ. 1945 โดย เทอา 152 ผลิตช้าเกินไปและมีจำนวนไม่เพียงพอที่จะมีบทบาทสำคัญในสงครามKacha, Petr. "Josef "Jupp" Keil, Oberfeldwebel."  luftwaffe.cz. Retrieved: 8 February 2011.

 การพัฒนา 
 เอ็ฟเว 190 
เครื่องยนต์ BMW 801 ของ เอ็ฟเว 190 เดิมออกแบบมาสำหรับเครื่องบินทิ้งระเบิดและเครื่องบินขนส่งที่บินที่ระดับความสูงปานกลางในช่วง 15,000–20,000 ฟุต (4,600–6,100 ม.)

 การออกแบบ 
thumb|right|เทอา 152เอช
เดิมทีควร์ท ทังค์ได้ออกแบบ เทอา 152 โดยใช้เครื่องยนต์ไดม์เลอร์-เบนซ์ ดีบี 603 ความจุ 44.52 ลิตร เนื่องจากให้สมรรถนะในระดับความสูงที่ดีกว่าและยังมีศักยภาพในการพัฒนาที่มากขึ้นอีกด้วย ดีบี 603 ถูกใช้ใน เอ็ฟเว 190ซี ต้นแบบ แต่มีปัญหามากมาย และเจ้าหน้าที่อาร์เอ็มเอถือว่ายากเกินไปที่จะติดตั้งใน เทอา 152 ด้วยเหตุนี้ ทังค์ จึงมุ่งความสนใจไปที่ 213อี ซึ่งเป็นเครื่องยนต์ เทอา 152เอช เขายืนยันว่าจะเก็บ ดีบี 603 ไว้สำหรับรุ่น เทอา 152ซี และเป็นทางเลือกสำหรับเวอร์ชันหลังๆ ของ เทอา 152เอช

ในปี ค.ศ. 1944 กระทรวงการบินของเยอรมนี ตัดสินใจว่าชื่อเครื่องบินรบใหม่จะต้องมีชื่อของหัวหน้าผู้ออกแบบด้วย การออกแบบเครื่องบินจึงใช้คำนำหน้าว่า เทอา

 ประวัติการปฏิบัติการ 
ภายในเดือนตุลาคม ค.ศ. 1944 ในช่วงท้ายของสงคราม เจ้าหน้าที่อาร์เอ็มเอได้ตระหนักถึงความเร่งด่วนในการผลักดัน ฟ็อคเคอ-วุล์ฟ ให้ผลิต เทอา 152 อย่างรวดเร็ว เป็นผลให้มีเครื่องต้นแบบ เทอา 152 หลายลำตกในช่วงแรกของโปรแกรมทดสอบ โดยพบว่าระบบที่สำคัญยังขาดการควบคุมคุณภาพที่เพียงพอ

 รุ่น 
 เทอา 152 ซี-0: 
 เทอา 152 ซี-1: 
 เทอา 152 ซี-2: 
 เทอา 152 ซี-3: 
 เทอา 152 อี-1: เวอร์ชันลาดตระเวนถ่ายภาพของ เทอา 152ซี
 เทอา 152 อี-2: รุ่นลาดตระเวนถ่ายภาพระดับความสูง
 เทอา 152 เอช-0: เครื่องบินรุ่นก่อนการผลิตจำนวน 20 ลำ
 เทอา 152 เอช-1: รุ่นที่ผลิตเพียงรุ่นเดียว

 ประจำการ 

 ลุฟท์วัฟเฟอ

 คุณลักษณะ (เทอา 152 เอช-1) 
303px|thumb|right|มิติของฟ็อคเคอ-วุล์ฟ เทอา 152
 ผู้สร้าง: ฟ็อคเคอ-วุล์ฟ (ประเทศเยอรมนี)
 ประเภท: เครื่องบินขับไล่
 เครื่องยนต์: 1 × Junkers Jumo 213E หรือ Junkers Jumo 213E-1
 กางปีก: 14.44 เมตร
 ยาว: 10.82 เมตร
 สูง: 3.36 เมตร
 พื้นที่ปีก: 23.5 ตารางเมตร
 น้ำหนักเปล่า: 4,031 กิโลกรัม
 น้ำหนักวิ่งขึ้นสูงสุด: 5,217 กิโลกรัม
 อัตราเร็วสูงสุด: 580 กิโลเมตร/ชั่วโมง
 อัตราไต่: 20 เมตร/ วินาที
 รัศมีทำการรบ: 2,000 กิโลเมตร
 อาวุธ: ปืนใหญ่อากาศ MK 108 ขนาด 30 มม. 1 กระบอก / ปืนใหญ่อากาศ MG 151/20 ขนาด 20 มม. 2 กระบอก
# มาร์เกรเธอแห่งเดนมาร์ก
มาร์เกรเธอแห่งเดนมาร์ก อาจหมายถึง
 มาร์กาเรียตา เฟรียดกุลลา พระอัครมเหสีในพระเจ้านีลส์แห่งเดนมาร์ก
 มาร์เคตาแห่งโบฮีเมีย พระอัครมเหสีในพระเจ้าวัลเดมาร์ที่ 2 แห่งเดนมาร์ก
 มาร์เกเรเธ ซัมบีเรีย พระอัครมเหสีในพระเจ้าคริสตอฟเฟอร์ที่ 1 แห่งเดนมาร์ก
 สมเด็จพระราชินีนาถมาร์เกรเธอที่ 1 แห่งเดนมาร์ก
 มาร์เกรเธอแห่งเดนมาร์ก สมเด็จพระราชินีแห่งสกอตแลนด์
 เจ้าหญิงมาร์กาเร็ตแห่งเดนมาร์ก พระชายาในเจ้าชายเรอเนแห่งบูร์บง-ปาร์มา
 เจ้าหญิงมาร์กาเรธาแห่งสวีเดน พระชายาในเจ้าชายแอกเซิลแห่งเดนมาร์ก
 สมเด็จพระราชินีนาถมาร์เกรเธอที่ 2 แห่งเดนมาร์ก